
I.  Van-e  tulproduktió? 

Évek  óta  érdeklődöm  a világ  gazdasági  terményeinek 
áralakulása  iránt,  és  már  1881-ben  tettem  közzé  e tárgyban 
„Amerikai  levelek"  czimén  egy  szerény  tanulmányt,  melyben 
az  ott  helyszínén  szerzett  tapasztalatokról  kívántam  gazda- 
társaimnak beszámolni.  Abban  többi  köz*  8 frtos  búzaárakat 
jövendöltem  akkor,  a midőn  még  10  fi-tot  kaptunk  érette  s 
sokan  mosolyogva  vonták  vállukat.  a kelletlen  jóslat  felett. 

Az  elmúlt  15  év,  elég  sajnos,  nemcsak  igazat  adott,  de 
messze  tulliczitálta  aggályaimat. 

A búza  leesett  10— 8-ra,  8— 7-re  s ma  már  az  5-höz  is 

közel  jár  ! 

A magyarázatot  kezdetben  még  könnyű  volt  megtalálni : 
Éjszak-Amerika  nagy  termeléséhez  hozzájött  Ausztrália,  India, 
Dél-Amerika  stb.,  mindannyian  nagyobb  és  olcsóbb  árut  dob- 
ván a piaczra,  többet  termelt  a világ  kenyérterményt,  mint 
a mennyit  elfogyasztani  képes,  innét  az  olcsó  gabonaár. 

Ez  volt  az  általánosan  elfogadott  indokolás,  a melyben 
oly  soká  és  sokan  hittünk  s a melyben  még  ma  is  (kivált 
minálunk)  sokan  belenyugosznak.  Mert  mindenesetre  a leg- 
könnyebb és  legkomótosabb,  látszólag  pedig  egészen  logikus 
magyarázata,  e sajnos  közgazdasági  tünetnek. 

Miért  mondom  látszólag '?  Mert  az  árhanyatlás  lajtor- 
jának felső  felén  még  csak  el  tudtam  magammal  hitetni, 
hogy  ennyivel,  annyival  olcsóbban  termel  más,  mint  mi,  de 
mikor  már  az  ár  folyton  és  folyton  lejebb  esik?  Még  akkor  is 
mindig  érthető  előttem  az,  hogy  a birtokos,  a kinek  meg 
van  már  egyszer  birtoka  és  azon  se  túladni,  sem  más  ter- 
melésre átmenni  nem  tud,  hogy  az  kénytelenségböl,  egy  ideig, 
még  veszteséggel  is  tovább  termel;  — ezt  értem.  De  hogy 


ugyanazon  időszak  alatt  oly  helyen,  mint  pl.  Apgentiiiia,  a 
mely  a földgömb  túloldaláról  kénytelen  terményét  az  angol 
piaczra  szállítani,  nemhogy  egyszerűen  tovább  termel,  hanem 
minél  lejebb  száll  a termény  ára.  annál  nagyobb  kiterjedésű 
uj  területeket  vesz  eke  alá,  a mit  ép  eszű  ember  mégis  csak 
akkor  tesz  meg,  ha  bö  nyereségre  van  kilátása,  ezt  már  oly 
egyszerűen,  a könnyedén  odavetett  túltermelés  theoriája  állal 
megmagyarázni  nem  tudom.  Mert  ha  két  versengő  fél  áruját 
mind-mind  olcsóbban  kínálja,  végre  el  kell  érniök  azt  a ha- 
tárt, a melynél  olcsóbban  veszteség  nélkül  azt  előállítani 
nem  lehet.  Igaz,  hogy  egyik  fél,  az,  a melyik  drágábban  pro- 
dukál, előbb  fog  odajutni,  de  ha  az  ár  még  folyton  lejebb 
megy,  eléri  azt  majdan  a másik  is. 

Így  a dolog  logikájánál  fogva  sem  tarthatom  kielégítő 
magyarázatnak  az  úgynevezett  túltermelést.  De  különben  a 
tényleges  adatok  is  ellentmondanak  ezen  állításnak,  mert 
lássuk  csak  a legújabb  statisztikát: 

Henry  Chaplin  volt  angol  földmivelésűgyi  miniszter  sze- 
rint a világ  búzatermése 

1891- ben  804  millió  quarter,  átlagár  41  shilling 

1892- ben  300  . , ..  29 

1893- ban  288  „ , . 25  .. 

1894- ben*  323  ..  ..  ..  22 

1895- ben  .306  . „ „ 23 

A világ  búzatermése  tehát  azt  mondhatjuk,  az  utolsó  5 
év  alatt  alig  mutatott  emelkedést,  — inig  ezzel  szemben  a 
világfogvasztók  átlag  szaporodását  angol  tudósok  összeállítása 
szerint  5 év  alatt  circa  15  millió  lélekre  lehet  számítani. 

11a  most  ezzel  szemben  állítjuk,  hogy  ugyanezen  idő 
alatt  tehát  csak  1890-től  1895-ig  a gabonaneműek  közel 
43®/o  áresést  szenvedtek,  akkor  csak  nehéz  lesz  a túlterme- 
lés állilását  továbbra  is  fentartani  V 

* Behrbohm  corntrade  list. 

**  Hivatalos  adatok  szerint : 

1 quarter  körülbelül  3 hectoliter 
1 Shilling  -=  50  kr  aranyban 
D — penny  — 4 kr. 

Ott  a világ  hustermése  a mely  a Mark  Lane  express-ben 
szaktekintélyek  által  elismert  adatokszerint  következőleg  alakult: 


millió 

quarter 

Sh 

D 

• millió 
quarter 

Sh 

D 

1873-ban 

222 

58 

8 

1887-ben 

288 

32 

6 

1877-ben 

250 

56 

9 

1888-ban 

276 

31 

10 

1881-ben 

248 

45 

4 

1889-ben 

268 

29 

9 

1882-ben 

275 

45 

1 

1 890-ben 

280 

31 

11 

1 883-ban 

250 

41 

1891-ben 

296 

37 

0 

1884-ben 

274 

35 

8 

1892-ben 

300 

30 

3 

1885-ben 

255 

32 

10 

1893-ban 

301 

26 

4 

1 886-ban 

265 

31 

0 

1994-ben 

.301 

18 

2 

A termelés 

tehát 

1873-óta 

csak  30%-al 

emelkedett, 

de 

az  ár  közel  70°/o-al  esett. 

Különben  e kérdés  megoldásában  legvilágosabb  képot 
nyújtanak  Guilford  Melesworth  urnák  sokat  mondó  diagramjai. 

Az  I.  ábra  a búza  termelésének  haladását  annak  árkép- 
zödésével  együtt  mutatja  be,  mig  a II.  egy  bizonyos  meny- 
nyiségű  világkereskedelmi  áruczikkeknek  átlagárát  hozza  com- 
binatioba,  ugyanazok  termeléseivel. 

1^ — ]$k9—\s7z  — í| 


1.  ábra. 

2.  ábra. 
Áru-czikkek. 


Egy  tekintet  megtanít  bennünket  arra,  hogy  mig  a 1849-töl 
1872-ig  a termelés  70°/o-ot  emelkedett  addig  az  1872-től 
1894-ig,  csak  30,  illetőleg  40«/o-ot  haladt,  s mégis  az  árak 
az  első  periódusban  emelkedő,  az  utóbbiban  50«/o-ig  hanyatló 
iránvt  mutatnak.  V’^ideant  consulcs ! 


*’  h' 

'rt  í* 


A Kit 


t* 


lí- 


II.  Tehát  mi  az  oka? 

A fürkésző  nemzetgazdák  e nehéz  kérdés  kiderítésére 
egy  harmadik  momentumot  vontak  be  az  okoskodásba.  T.  i. 
a'^pénzkérdést.  Mert  nem  elég  a termelést  a fogyasztással 
combinálni  csak,  hisz  nem  ingyen  osztjuk  el  egymás  közt  a 
terményeket,  hanem  pénz  közbejöttével  és  pedig  a legkülön- 
félébb pénzértékkel  fizetik  az  eladott  árut.  Nagyon  fontos 
befolyást,  gyakorol  tehát  az  áralakulásra  a pénzkülönfélesé- 
geknek  egymáshoz  való  értékaránya. 

Mert  mi  a pénz'? 

Egy  bizonyos  mennyiségű  nemes  fém,  a melyet  törvény 
t és  pénzverde  feltétlen  fizetési  eszközzé  emelt.  Hajdan  csak 

’ úgy  cseréltek  egy  árut,  a másikért.  Később  egyes  helyeken 

bizonyos  áruczikket  kiválasztottak  értékmérőnek.  Első  ily 
értékmérő  volt  állítólag  a marha  „pecus“,  innét  még  ma  is 
a latin  neve  a pénznek  „pecunia“. 

Más  helyen  kagylókat  és  drágaköveket  stb.  használtak 
az  ókorban,  de  egyhamar  rájöttek,  hogy  a czélnak  legjob- 
ban a két  nemes  fém : arany  és  ezüst  felelnek  meg.  Miért  ? 
Mert  legmagasabb  mértékben  egyesitik  magukban  a szük- 
séges tulajdonságokat.  Ezen  tulajdonságok  legföbbike  az 
állandóság  ! 

Állandóság  kifelé,  állandóság  befelé,  a belértékre  nézve. 

Az  első  abban  nyilvánul,  hogy  az  arany-  és  ezüstpénz  legtar- 
tósabb, legkevésbé  van  a kopásnak,  avulásnak  kitéve,  a mint 
ezt  a régi  érmekből  legjobban  látjuk. 

A belső  álllandóság  pedig,  és  ez  a legfontosabb,  az  a tulaj- 
donság, a melynél  fogva  minden  kereskedelmi  czikk  közt  ezt  a 
két  nemes  fémet  tartották  leginkább  olyannak,  amely  legkevésbé 

változtatja  belértéket  és  ennélfogva  érte  cserében,  nagy  idő- 
közökben is,  egy  többé-kevésbé  ugyanakkora  mennyiségű  és 
súlyú  bármiféle  más  árut  lehetett  kapni. 

Azt  mondom  legkevésbé,  mert  olyan  értékmérőről,  a 
mely  oly  fix  egység  maradjon,  mint  péld.  a méter  a hosz- 
mérésre,  olyat  feltalálni  még  nem  sikerült.  Be  kellett  érni 
tehát  azzal,  hogy  maguk  közül,  a megméi'endö  csereértékek 
közül,  a legállandóbbat  kiválasztották  és  ezzel  mérték  meg  4. 

a többinek  értékét  és  fizették  ki  egyszersmind  azok  árát. 

.Már  most  képzeljük  el  magunknak,  mily  következményei 
lehetnének  annak,  ha  egy  szép  napon,  az  értékmérőnek 
megváltoznának  tulajdonságai,  és  elvesztené  ezeréves  állan- 
dóságát V 

Vájjon  észrevennök-e  azt  mindjárt  ? 

Hisz  ez  olyan  kalamitás  volna,  mint  mikor  a tengerész- 
nek elromlik  az  iránytűje  és  éjszak  helyett  egy  más  irányba 
mutat ! Vájjon  nem  e valószinü,  hogy  c-sak  akkor  fogja  a 
bajt  észrevenni,  ha  már  késő  lesz,  vagy  legalább  is  nem 
előbb,  inig  hamis  parthoz  nem  hajózott?  ' 

De  vegvünk  egy  példát : Egy  szabónak  szalagmértéke 
melyben  eddig  bizott,  egy  napról  a másikra  egyszerre  csak 
kitágul,  és  10  centiméterrel  hosszabb  lesz,  mi  leend  annak 
következménye?  Nemde  az,  hogy  mielőtt  észre  veszi  a bajt, 
csupa  nagvobb  ruhát  fog  kiszabni  és  elpocsékolja  akaratla- 
nul kelméjét.  De  mi  több,  ha  kitágult  mérőszalagával  meg- 
mér egy  hosszúságot,  mely  azelőtt  egy  méternek  mutatkozott, 
az  most  90  centiméternek  fog  csak  látszani. 

Vagyis  « megmérendő  posztó  kisebbnek  fog  látszani  ngg-e? 

Már  most  tartsuk  szem  előtt  ezen  kis  példát  és  visszatérve 
a pénzhez,  vizsgáljuk  meg  hogy  mennyire  tartották  meg,  . 5- 

ezredéves  értékállandóságukat  a nemes  érczek,  nevezetesen 
arany  és  ezüst  ? 

Az  alábbi  diogram  1800-tól  1890-ig  mutatja  az  arany- 
értéknek arányát  az  ezüstértékhez.  Azt  tudjuk  hogy  még 
1873  előtt  az  egész  miveit  világban  I5V2  font  ezüstért  egy 
font  aranyat  lehetett  kapni.  Ez  volt  az  általánosan  elfoga- 


^  

dott  arány  a két  nemes  fém  között.  A rajznak  egyenes  fe- 
kete vonala,  mely  0 pontot  0 ponttal  köti  össze,  az  ezüst- 
nek értékét  mutatja  mint  egységét. 

Mig  a tört  vonal  az  arany  értékét  jelzi  a szerint,  hogy 
I5V2  annyi  ezüstnél  alább  vagy  annak  felette  állott-e? 

Azt  látjuk  tehát  e rajzból,  hogy  1873-ig  az  aranyérték 
hol  felette,  hol  alatta  áll  a 15*  2 szeres  ezüstnek,  de  csak 
csekélyebb  eltérésekkel.  De  ez  évtől  kezdve  a leghatározot- 
tabban kezd  emelkedni  és  aránylag  kisebb  visszaesések  után 
annyira  felébe  emelkedik  az  ezüstnek,  hogy  isten  tudja  még 
hova  érne,  ha  a tabellának  a határa  nincs  ! 


E másik  diagramban  a mely  sajnos  csak  1873-tól 
1890-ig  megy,  a nullpontokat  összekötő  vonalat  100  ham- 
burgi és  14  angol  világkereskedelmi  czikknek  évi  átlag  ára 
képezi,  a Soetbeer  hires  statisztikusnak  úgynevezett  Index 
számai  alapján.  Ezzel  mérjük  tehát  itt  meg  az  ezüstnek  (szaka- 
dozott vonal)  és  az  aranynak  az  értéklengéseit. 

arany 


4.  ábra. 


A inig  az  ezüst  értéke  mindig  csak  az  áruk  értékét  kör- 
lyezi  és  ha  el  is  tér  tőle  egy  ideig,  egyhamar  megint  vissza- 
igrik,  addig  az  aranyérték,  1873  óta  itt  is  eltérő  irányt 
íezd  és  csak  1890  körül  szál  valamit,  hogy  azonban  (s  ez 
sajnos,  hogy  itt  már  kimutatva  nincsen)  ujult  erővel  ég  felé 
törjön,  a mint  ezt  más  adatokból  tudom. 

Mig  a 3-ik  rajzunknál  az  ezüstöt,  a 4-nél  az  áruczikkek 
átlagátvettük  mértékül,  tekintsünk  most  egy  oly  kimutatásra,  a 
melynél  az  aranyérték  képezi  a mértékegységét,  s mérjük  meg 
— az  áruczikkeknek  átlag  értékét  1860-tól  1890-ig. 
Ebből  tűnik  leginkább  szembe,  hogy  az  1873.  év  volt 
az,  a mely  mind  a két  vonal  haladásában  forduló  pontot 
jelez.  Mert  mig  1873-ig  emelkedő  \mlt  az  áruczikkeknek  irány- 
zata (fekete  vonal),  addig  ez  időponttól  fogva  határozott  áresés 
mutatkozik,  de  hozzájuk  sorakozik  1873  óta  egy  újabb  áruczikk 

Hogy  azonban  ezen  áresést  még  világosabban  láthassuk, 
még  ide  iktatok  egy  6-ik  táblázatot  is,  a melyben  az  ezüs- 

tön  és  az  áruczikkeken  kivid  még  a búza  lírának  is  külön  vo- 
nala van  és  a melyből  nemcsak  1890-ig,  de  1894-ig  szemünkbe 
tűnik  a hihetetlen  árhanvatlás. 

Már  most  mindezekből  mit  lehet  következtetni?  Akár 
miként  is  forgatjuk  a dolgot,  tagadni  nem  lehet : 

1.  (3-ik  ábra)  hogy  1873-tól  fogva  az  arany  értéke  meg- 
vált az  ezüstétől  és  aránytalanul  emelkedett : 

2.  (4-ik  ábra)  hogy  1873  óta  nem  az  ezüst  ágazik  el 
az  áruczikkeknek  irányzatától,  hanem  az  aranyérték; 

3.  (5-ik  ábra)  hogy  aranyértékkel  mérve  1873  óta  hanyat- 
lásnak indult  az  addig  emelkedő  áruczikkek  értéke  és  végre 

4.  (6-ik  ábra)  hogy  ez  időtől  fogva  az  az  áresés  a búzával 
együtt  mai  napig  is  folytatódik. 

Vannak  ugyan  még  ma  is,  kik  azzal  akarják  ezen  általam 
elfoglalt  álláspontot  refutálni,  hogy  azt  mondják:  „Nem  az 
arany  emelkedett,  hanem  az  ezüst  és  az  összes  termelvények 
ára  hanyatlik".  Csakhogy  ezek  azt  a benyomást  teszik  rám, 
mint  az  álló  vonaton  ülő  utas,  aki  az  ablakból  kitekintve  a 
mellékviigányon  haladó  másik  vonatra,  azt  képzeli,  hogy  az 
ö vonatja  halad,  a másik  áll ! 

Optikai  csalódás  az  egész. 

Mert  csak  tessék  visszagondolni  a szabóm  példájára,  a 
kinek  a szalagmértéke  megnyúlt.  0 azt  nem  veszi  észre  és 
nyugodtan  tovább  mér  vele,  90  centiméternek  tartván  ma  azt, 
a mit  tegnap  egy  méternek  vélt. 

Az  arany  értéke  képezi  ma  a szalagmértékét  minden 
aranyvalutás  országnak,  az  arany  értékesebb  lett  s igy  mi 
természetesebb,  minthogy  minden,  a mit  általa  mérünk,  gaz- 
dasági és  ipari  termények  árában,  de  általában  minden  áru- 
czikk  árában  csökkenésnek  kellett  beállnia.  Természetes, 
hogy  gyakran  helyi  és  más  irányú  körülmények  egyik-másik 
áruczikknél  az  általános  szabálvtól  eltérő  áralakulást  idéz- 
nek  elő,  de  ez  nem  változtat  szerintem  az  általános  világ- 
áralakulás szabályain,  melyek  különben  legpraegnánsabban  ott 
jutnak  kifejezésre,  a hol  aranylábon  álló  országok  ezüst-  és 
papirvalutás  országokkal  jönnek  contactusba. 


Bimetalizmus. 

De  most  már  mellékes,  akár  elfogadtatik  az  én  állítá- 
som, hogy  a baj  az  arany  emelkedésében  van,  akár  más  né- 
zetüeké,  hogy  az  áruczikkek  hanyatlottak,  a tény  mindig  egy 
marad,  hogy  t.  i.  1873  óta  az  arany  érték  és  az  áruk  értéke 
közt,  egy  oly  aránytalanság  fejlődött  ki,  a mely  napról-napra 
fokozódik  s az  aranylábon  álló  országokban  a productió 
minden  terén  kiszámitbatlan  károkat  idéz  elő.  Már  most  az 
a kérdés : 


. Mi  történhetett  1873-ban? 


Vájjon  lehet-e  ily  feltűnő  jelenséget,  mint  a melyet  az 
utolsóelőtti  rajzom  mutat,  a véletlennek  tulajdonítani?  Azt 
hiszem,  hogy  ezt  annál  inkább  nem  szabad,  mert  hisz  köz- 
tudomású dolog,  hogy  1873-ban  a német  birodalom  a franczia 
hadikárpótlás  milliárdjait  felhasználva,  átment  az  arany  valu- 
tára. (Megjegyzendő,  hogy  azt  azért  végkép  még  mindezideig 
nem  tudta  elérni,  azért  az  ö arany  valutáját  „sánta  valutá“- 
nak  hívják.) 

S miért  tette  ezt  Németország?  mert  állítólag  nagy 
pénzügyi  kapaczitások  elhitették  Bismarckkal,  hogy  Anglia 
gazdagságát  az  arany  valutának  köszönheti. 

Hogy  ez  milyen  téves  nézet,  arra  csak  kettőt  említek  meg : 
Disraeli  1873-ban  mondá:  „A  legnagyobb  tévedések  egyike 
Anglia  kereskedelmi  praeponderantiáját  az  arany  Standardnak 
tulajdonttani."*) 

A másik  pedig  az,  hogy  Bismarck  Herbert  gróf  ma  a 
német  Bimetallisták  táborához  tartozik.  Ha  apja  nem  látná 
maga  is  be,  hogy  hiba  volt  az  arany  valuta  behozatala,  fia, 
kinek  véleménye  egyezni  szokott  atyjáéval.  — nem  képvi- 
selné azt  az  álláspontot,  a mely  egyenesen  desavouálása 
apja  alkotásának. 

De  hát  egy  szóval:  Németország  elfogadta  az  arany  va- 
lutát; és  ez  által  mi  történt?  Az  arany  keresettebbé  lön.  inig 
az  ezüst  törvény  alapján  elértéktelenitve,  elhanyagoltabbá, 
olcsóbbá  lett.  Ne  feledjük  azonban,  hogy  ugyanezen  idő 

•)  Sőt  más  angol  irók  egyenesen  kimondják,  hogy  ezen  kereske- 
delmi praeponderantiát  Anglia  még  a múlt  században,  tehát  a Bimetal- 
iistikus  korában  szerezte  meg. 

alatt  Franeziaországban,  a mely  a latin  unióhoz  tartozott  és 
tartozik  még  ma  is  (a  frankkal  fizető  országok  uniója),  már 
1803.  óta  a dupla  pénzláb  volt  elfogadva,  vagyis  löb'a  font 
ezüstért  a franczia  bank  egy  font  aranyat  fizetett.  A szom- 
széd arany  valutás  németek  most  már  le  akarván  rázni  tö- 
méntelen ezüst  talléraikat.  azokat  átvitték  Francziaországba, 
hol  úgy  az  ^aranynak,  valamint  az  ezüstnek  magánosok  ré- 
széről való  szabad  veretése  engedélyezve  volt  és  szépen  be- 
cserélték német  ezüstjüket  franczia  aranyért.  Úgy  hogy  egy 
szép  napon  azon  veszi  észre  magát  Francziaország,  hogy 
fogy  az  aranya  és  egyhamar  majd  nem  lesz  képes  kötele- 
zettségének megfelelni,  nem  tud  majd  1 5 Va  ezüstért  egy  ara- 
nvat  adni.  Mi  maradt  neki  hátra?  Beszüntette  a magánosok 
ezüstveretési  jogát,  a mit  aztán  az  egész  latin  unió  országai 
is  követtek,  nevezetesen  Belgium,  Olaszország,  Schweiz,  ké- 
sőbb Románia  és  Görögország. 

Ennek  a hatása  természetesen  megint  az  ezüstnek  újabb 
devalválásában  nyilvánult.  Különben  nagyon  nevezetes  volt 
egy  előrelátó  franczia  születésű,  de  Angliában  élő  közgazdá- 
nak: Erneste  Seyd-nek  profetikus  szava,  a ki  1871-ben  szóról- 
szóra  kővetkezőket  mondotta: 

„Nagy  tévedés  azt  gondolni,  hogy  más  nemzeteknek 
„haszna  volna  abból,  hogy  ha  úgy  mint  Anglia,  ök  is  a.z 
„arany  valutára  térnek  át.  Ez  csakis  az  i>chlig  létező  pénzügyi 
„egyensúly  destructiójára  fog  vezetni,  és  az  ezüst  értéknek 
„hanyatlását  fogja  előidézni,  a mi  által  Anglia  kereskedelme 
„valamint  az  indus  ezüstérték  többet  fog  szenvedni,  mint 
„bármely  más  érdekek,  noha  az  egész  világon  a közjóiéi 
„(jtrospérité)  romlásnak  induland.'' 

Aztán  ezeket  mondja:  „Az  erős  doctrinárismus,  mely 
„Angliában  az  arany  valutát  illetőleg  fennáll,  oly  vak,  hogy 
„majd  a midőn  a depressió  ideje  beáll,  ez  lesz  a helyzet 
„képe : Az  ország  közgazdasági  auctoritásai  vonakodni  fog- 
„nak  az  itt  megjövendölt  okokat  elismerni : minden  lehető 
„kísérlet  megtétetik  annak  kimutatására,  hogy  a kereskede- 
„lem  hanyatlása  mindenféle  (mellékes)  okok  és  megmásitha- 

„tatlan  esélyek  folytán  következett  be ; — előbb  majd  a 
„munkásokat  és  azok  strikejeit  fogják  okozni ; később  a spe- 
„kulátióra  és  „overtrading“-re  fog  kerülni  a sor  ...  és  igy 
„sorra  jön  mindenféle  okoskodás,  mindannyi  irreveláns  a 
„valódi  indokra  nézve,  de  mindannyi  kielégitendi  a fmancziá- 
„lis  Írók  erkölcsprédikáló  hajlamát.® 

Hogy  mennyire  élesen  látott  Seyd,  azt  a következmé- 
^ nyék  igazolják.  Mert  az  ezüst-lavina,  melyet  Németország  két 

évvel  később  meginditott,  még  mindig  gurul,  — még  ma 
.sem  állt  meg  és  nagy  veszélylyel  fenyegeti  az  egész  müveit 
világot. 

Nemsokára  a latin  unió  actiója  után  az  amerikai  Egyesült- 
Államok  fogadták  el  az  arany  valutát  és  bár  azóta  két  Ízben 
tettek  kísérletet  félrendszabályokkal  az  ezüst  árhanyatlását 
feltartani,  a Bland-bill  (1878)  és  Shermann-bill  (1890)  sikert 
nem  arattak  és  vele  fel  is  hagytak  1893-ban. 

1879-ben  Ausztria-Magyarország  szüntette  be  az  ezüst 
szabad  veretését.  1892-ben  elhatározta  az  arany  valuta  be- 
< hozatalát. 

Végre  1893-ban  az  angol  kormány  szünteti  be  Indiában 
az  ezüst  szabad  veretését. 

S mi  lett  ennek  a következménye  ? Az,  hogy  az  ezüst, 
a mely  azelőtt  a müveit  országokban  az  aranynyal  egyetem- 
ben viselte  azt  a kiváltságos  helyzetet,  hogy  a törvény  utján 
az  összes  áruk  közül  kiemelve,  értékmérökéiű  használtatott, 
le  lett  lökve  ezen  polczról.  a melyen  az  emberemlékezet 
óta  állott  és  le  lett  degradálva  közönséges  áruczikké. 

Miért  lett  tehát  olcsóbb  az  ezüst  ? Azért  mert  sokkal 
többet  produkáltak  a világon,  mint  aranyat  ? Nem,  hanem 
^ egyedül  azért,  mert  azt,  ősi  uzuson  és  törvényeken  alapuló 

szahadveretési  jogától  megfosztották. 

IV.  Van-e  elég  arany? 

A ,.gold  and  silver  cominiysion“  (egy  12  tagú  bizottsága 
melyet  az  angol  királyné  nevezett  ki  e kérdés  tanulmányo- 
zására) ezelőtt  óévvel  a világ  aranymennyiségét  1600  millió, 
a világ  ezüstmennyiségét '2000  milló  font  sterlingre  becsülte. 

Ha  már  most  elképzeljük  magunknak,  hogy  23  évvel 
ezelőtt  azok  a nemes  fémrezervák,  a melyeket  a világ  összes 
államai  és  bankjai  mind  együtt  birtak,  ezen  arany  plus  ezüst 
készletekből  voltak  menthetők,  vagyis  több  mint  kétszerakkora 
érczmennyiség  állott  rendelkezésükre  mint  ma,  mert  az  ezüst 
épp  oly  értékmérőt  képezett,  mint  egy  15  és  félszer  kisebb 
arany,  akkor  nem  lehet  tagadni,  hogy  ma  kevesebb  a tör- 
vényes fizeté.si  eszköz  mint  volt  azelőtt.  De  ne  felejtsük  azt 
sem,  hogy  ugyanazon  idő  alatt  az  évente  producált  áruk  az 
egész  világon  óriási  módon  szaporodnak.  Előállott  tehát  egy 
aránytalanság  a producált  áruk  és  a fizetési  eszközök  közt^ 
a melynél  fogva  természetes,  hogy  ma  több  árut  kell  ugyan- 
azon pénzért  adni,  mint  azelőtt,  vagyis  olcsóbb  lett  az  áru,, 
drágább  a pénz. 

De  hogy  még  világosabban  megértsük  egymást : ki 
akarok  itt  mindjárt  térni  azon  ellenvetésekre,  melyeket  a fen- 
tebbiekkel szemben  már  sejditek. 

Ha  az  ezüst  csakugyan  annyira  elértéktelenedett,  miért 
fogadják  el  akkor  még  most  is  nálunk  az  ezüstforintot 
100  kr.-ba,  a német  márkát  és  tallért  az  aranyértékben? 

Hát  nem  is  azért,  mintha  annak  belső  értéke  a fém 
tartalmánál  való  értéke  felelne  meg  annak,  amiért  ma  a for- 
galomban elfogadják,  hanem  azért,  mert  a törvény  úgy  ren- 
delte, hogy  ez  ennyi  és  ennyi  aranyértékben  elfogadtassék. 

Hát  a papir,  az  mire  való  ? Nem-e  lehet  abból  az  állam- 
nak annyi  pénzt  csinálni,  a mennyil  csak  akar? 

Lehetni  lehet.  A kérdés  csak  az,  hogy  adnak-e  érte 
valamit ! T.  i.  a bankónak  az  értéke  miben  áll  ? Abban-e 
egyedül,  hogy  reá  Írjuk,  hogy : „Mindazon  fizetéseknéi,  melyek 
nem  érczpénzben  teljesitendők,  teljes  értékében  e!fogadtatik“  ? 
Ugye  bár  nem.  Hanem  abban,  hogy  az  Ígértet  he  is  tartsák. 
Vagyis  a bankó  csak  akkor  éri  meg  azt,  a mit  reá  nyom- 
tattak, ha  bármikor  a nevének  megfelelő  érczpénzmennyiséget 
magkaphatom  érte ! 

Mihelyt  fel  nem  váltják  a bankómat  érezpénzbe,  elvesz- 
tem a bizalmamat  és  nem  fogadom  el  teljes  értékében. 

Vagyis,  hogy  ennek  ki  ne  legyen  az  állam  téve,  nem 
szabad  neki  több  bankót  csinálni,  mint  a melynek  egy  bizo- 
nyos százalék  érczpénz  szolgál  fedezetül,  a mely  — mint 
mondani  szokás  — fundálva  van. 

Ebből  az  következtetik,  hogy  a papir  tehát  nem  arra 
való,  hogy  tetszés  szerinti  mennyiséggel  megszaporitsam  a 
pénzt.  Az  csak  többé-kevésbbé  „utalványt"  képez,  a mely  az 
érczpénzt  csak  képviseli  s pedig  kell,  hogy  annak  mennyi- 

t 

ségével  egy  bizonyos  arányban  álljon.  Vagyis,  ha  kevesebb 
az  érezfedezet,  akkor  a reá  szóló  utalványnak  is  kevesebbnek 
kell  lennie,  hacsak  nem  a szoliditás  rovására.  Minél  csekélyebb 
a bankok  érezrezervája  akibocsájtott  papirmennyiséghez  képest, 
annál  nagyobb  azok  áresése  egy  pénzügyi  krízis  kitörésénél. 

Láttuk  azonban,  hogy  ma  már  Európában  az  ezüst  nem 
pénz,  hanem  nagyobbára  csak  kényszeríizetési  eszköz,  tehát 
a bankoknak  is  csak  aranyban  érdemes  rezervál  tartani, 
valamint  az  államoknak  is  csak  aranyban  érdemes  hadi- 
kincset  (Kriegssehatz-ot)  felhalmozni. 

Hozzájárul  ehhez  még  az  is,  hogy  éppen  a nagy  bankok, 
valamint  az  államok  mindinkább  tudatára  ébredvén  annak, 
hogy  mily  gyér  az  arany,  azt  az  ezüst  letiltása  által  mind- 
inkább emelkedő  kereset  elöl  argusi  szemekkel  őrzik,  azt  jól 
elzárván,  hogy  csak  valahogy  forgalomban  ne  jusson,  mert 
félnek,  hogy  azt  egyhamar  vissza  nem  tudnák  szerezni ! 

Ezek  után  természetes,  hogy  arany  nem  sok  fog  kurráns 
forgalomba  jönni,  hanem  ellenkezőleg,  a hol  és  amiképpen 
csak  lehetséges,  a legkülönbözőbb  más  fizetési  eszközök  képé- 
ben fog  megjelenni.  De  legyen  annak  neve  akár  bankó,  utal- 
vány vagy  cheque,  ezüst,  réz  vagy  nikli,  mégis  csak  az 
egyedüli  aranyat  képviselik  és  azért  annak  realizálható  meny- 
nyiségével  egy  bizonyos  arányban  kell  hogy  álljanak. 

De  ha  a demonetizált  ezüst  folytán  kevés  a fizetési 
eszköz,  keresni  kell  több  aranyat,  azt  mondják.  Keresnek  is, 
találnak  is,  sőt  az  „Economiste“  egyik  1895-iki  száma  ki  is 
mutatja,  hogy  ma  50®/o-kal  nagyobb  az  aranytermelés  mint 
volt  az  50-es  években.  De  mi  ez  mind  a szükséglethez  ké- 
pest! Távolról  sem  képes  azt  a veszteséget  pótolni,  a melyet 
a detronizált  ezüst  által  veszített  a fizetési  eszközök  quan- 
titása.  Mert  vegyük  csak  a legutolsó  évek  aranytermelésének 
átlagát,  mely  körülbelül  30  millió  font  szeriing  évente.  Tegyük 
fel.  hogy  40-re  vinnék  a termelést,  ez  a 10  millió  többlet 
sem  nagyobb  mint  a már  meglévő  1600  millió  fontnak 
0‘6®  o-a  ! Egy  csepp  a tengerben! 

Tehát  az,  hogy  az  iijabh  araníjleleteh  Transvaal,  Austrália 
és  Amerika  valami  megemliteni  való  változtatást  idézzeneh 
elő  az  arany szüTcség  dolgában,  arra  remény  alig  mutatkozik. 

Tény  az,  hogy,  kivált  az  európai  államokban  és  az 
éjszakamerikai  egyesültekben,  sokkal  nagyobb  az  aranyszük- 
séglet mint  a készlet  és  hogy  ez  által  az  aranykészlet  folyton 
azon  veszélynek  van  kitéve,  hogy'azt  egyik  a másiktól  elviszi. 

Utóbbi  országból  csak  1895-ben  114'6  millió  dolárral 
több  ment  ki,  mint  a mennyi  oda  ugyanazon  idő  aiatt  be- 
vitetett; mig  az  évi  termelést  csak  circa  50  millió  dollárra 
becsülik,  noha  az  elmúlt  évben  állitólag  itt  is  22  millió 
márkával  többet  adtak  az  aranvbánvák. 

Éppen  ezért  ott  is  napról  napra  szaporodik  az  ezüst- 
pártolók száma,  a kik  azonban  szerencsénkre  ma  még  két 
pártra  szakadnak ; 

1.  Az  internationalis  bimetallisták,  a kiknek  pártján 
Cleveland  elnök  is  áll,  a kik  egyet  akarnak  az  európai 

bimetállistákkal,  t.  i.  egy  nemzetközileg  megállápitott  relatiót 
arany  és  ezüst  közt.  Aztán 

2.  nemzeti  bimetallisták  vagy  „Silvermen“,  a hova 
kivált  az  ezüstbányák  érdekeltjei  tartoznak.  Ezek  a Monroe 
doctrint  a valutakérdésre  alkalmazva,  azt  óhajtják,  hogy  az 
Egyesült-Államok  a saját  szakállukra  térjenek  át  a bime- 
tallismusra,  megreszkirozván  azt.  hogy  összes  aranyuk  ki- 
szivárog. De  úgy  okoskodnak : bánjuk  is  mi,  mit  tesz  a többi 
állam,  s azt  is,  hogy  majdan  devalválandó  valutánk  folytán 
agiós  kamatot  fizetünk  európai  hitelezőinknek.  Többet  nyerünk 
általa,  mint  a mit  vesztünk,  mert  ma  Európa  kiviteli  czikkein- 
ket  előszeretettel  reánk  zuditja,  miután  tölünk  aranyat  kap- 
nak cserébe,  mig  azután  csak  ezüstöt  adnánk,  a mi  által  ők 
versenyképtelenek  lennének,  valamint  már  azokká  lesznek 
Ázsiában  és  Délamerikában ; másrészt  pedig  mi  exportpremiát 
élveznénk,  miután  akkor  az  olcsó  ezüstbe  fizetnök  termelési 
költségeinket,  az  Európába  szállitott  czikkjeinkért  meg  mégis 
aranypénzt  kapnánk ! 

Ez  utóbbi  pártnak  győzelme  volna  a kegyelemdöfés 
Európa  összes  termelésére. 

De  ebből  láthatjuk,  hogy  mindenekelőtt  nem  áll  az, 
mintha  az  amerikai  ezüstbánya-tulajdonosok  az  internationális 
bimetállistákkal  egyetértenének ; továbbá  azt  is,  hogy  min- 
den odamutat,  hogy  az  arany  lábú  országok  szükségletéhez 
képest  nincs  elég  arany  és  ennek  folytán  nincs  elég  fizetési 
eszköz  a produkált  áruk  mennyiségéhez  képest. 


V.  Ily  viszonyok  fordultak-e  már  elő  és  mire 

tanít  a történelem? 

Múl-  Görögország  felvirágzása  is  összeesik  azon  idő- 
szakkal, a midőn  Perzsák  háborúk  után  Ázsiából  a nemes 
fémek  Görögországba  özönlöttek. 

A Solon-féle  törvényhozás,  a melyet  már  az  iskolában 
bölcs  intézkedésként  tanultunk  ismerni,  azon  törekedett,  hogy 
a pénzláb  belértékét  alább  szállítsa. 

Alison  angol  történész  „llistory  of  Europe“  czimü  mun- 
kájában a római  uralom  hanyatlását  legnagyobb  részt  a 
syanyol  és  göi-ög  bányák  elapadásának  tulajdonítja.  S meg 
Goeschen  volt  angol  pénzügyminiszter  1878-ban  Parisban 
tartott  beszédében  is  megemlékezik  ezen  verzióról,  bár  úgy- 
mond : nem  eléggé  jártas  a római  történelemben,  hogy  ezen 
állításnak  helyességét  fölülbirálhassa. 

Hazánk  mivelödésének  kezdete,  Szt.  István  kora,  összeesik 
a selmeczi  és  körmöczi  bányák  megnyitásával. 

A X.  és  Xlll.  század  nemes  érczeit  nagyobbára  a Rajna 
és  Harz  vidék  hegységei.  Magyar-  és  Erdélyország  szolgál- 
tatják, egész  Európának  és  kétségkívül  ezen  fizetési  eszközök 
szaporodása  vetették  meg  ugyanazon  vidékek  városainak  ipari 
és  kereskedelmi  fellendülését  is.  De  legjobban  feltűnik  az 
érczpénz  szaporodásának  hatása  Amerika  felfedezése  folytán 
Európába  érkező  ezüst  által,  a mely  az  áruczikkek  áraiban 
egész  forradalmat  idézett  elő.  Érdekes  adatokat  találunk  e 
tekintetben  Latimer  angol  püspöknek  a IV.  Edward  angol 
király  előtt  mondott  szent  beszédeiben  a XVI.  század  felé- 
ben, a melyben  többi  közt  elpanaszolja,  hogy  a földbirtokosok 
nagyon  felcsigázták  a földbért,  „mert  a mely  földért  1497-ben 

5 font  sterling  6 schillinget  fizettek,  most  14  fontot  és 
2 schilling  bért  követelnek”.  A jó  emberek  nem  gondoltak 
arra,  hogy  akkor  kezdett  szivárogni  az  első  ezüst  az  újonnan 
felfedezett  világrész  bányáiból  (Amerika).  Egyszerre  töhh  lett 
a pénz,  tehát  többet  tehetett,  sőt  kellet  minden  áruért  adni. 
Épp  úgy  mint  most  mi  sem  vesszük  észre  annak  ellenkezőjét 

s az  okokat  máshol  keressük! 

1500-ban  egy  pulyka  csak  3 pénzegységért  volt  kap- 
ható, 7 évvel  később  már  15-be  került! 

A búza  hectója,  a mely  1569-ben  2^  2 gramm  ezüstöt 
ért,  20  évA-el  később  9V4-ért  volt  csak  kapható.* 

A midőn  a mai  századunk  első  harmadrészében  a 
spanyol  gvarmatok  forradalma  az  ezüst  kivitelét  Amerikából 
megakadályozta,  az  egész  európai  produkczió  nagy  krisisen 
ment  keresztül. 

Midőn  később  a gyarmatok  függetlenekké  lettek,  a ten- 
gerentúli érczek  megint  bejöhettek.  Európa  ipara  is  uj  virág- 
zásnak indult.  De  bár  a gőz  már  akkor  fel  volt  fedezve,  még 
addig  csodákat  nem  mivelhetett,  mignem  1850-ben  az  arany 
egyszerre  három  világrészből  nem  özönlött  be  hozzánk.** 

Nem  egv'  újabb  történelmi  kutató  1848-ki  forradalom 
egyik  föokát  is  a fizetési  eszközök  elégtelenségeinek  tulaj- 
donitja,  1809—1840  közt  ugyanis  a termények  árai  csaknem 
ekkora  hanyatlásnak  voltak  kitéve  mint  manapság.  A pénz 
mind  ritkábbá  lett  s értéke  49®o-kal  felment.  1837-ben  irja 
Sismondi:  „egy  általános  vészkiáltás  emelkedik  fel  a régi 
világ  iparos  városaiból  s még  az  uj  világ  piaczain  is  vissz- 
hangot kelt“;  más  helyen;  „mintha  csak  egy  torokból  panasz- 
kodnának a bérlők  és  birtokosok,  egyaránt  mindenfelé  vég- 
pusztulás veszélyéről  jajgatnak,  hangosan  követelnek  véd- 
vámokat  és  monopóliumot,  kijelentvén,  hogy  a külföldi 
versenynyel  megküzdeni  képtelenek".  Nem  emlékeztet  ez 
napjainkra 

* Allard  „La  crise  agricole  et  monetaire". 

**  R.  Meyer.  „Capitalisnius  fin  de  siécle“. 

Ekkor  volt,  hogy  Sir  Róbert  Peel  mindinkább  nagyob- 
bodni látván  az  alsóbb  osztályok  nyomorát,  ezen  segíteni  akar- 
ván 1843-ban  behozta  az  „incometax“  jövedelmi  adót. 

De  a continensen  nem  találták  meg  oly  könnyen  a biz- 
tositó szelepet;  1844-ben  a munkabérek  kérdése  izgatta  fel 
a világot  és  keserítette  el  mindinkább  a munkás  osztályt  mig 
végre,  a más  irányban  is  felizgatott  kedélyek  az  1848-iki 
forradalom  által  csináltak  maguknak  levegőt. 

Már  most,  akár  adunk  helyet  e nézeteknek,  a forrada- 
dalom  keletkezését  illetőleg,  akár  nem,  minden  esetre  fel- 
tűnő. ha  e verziót  szembeállitjuk  azon  ténynyel,  hogy  mig 
1493-tól  1850-ig  tehát  380  éven  keresztül,  a világ  arany- 
bányái csak  13  milliárd  aranyat  adtak,  addig  1851-től  1855-ig. 
tehát  4 év  alatt  17  milliárddal*  gazdagították  a világ- 
piaczot,  úgy  hogy  1851-től  1873-ig  a világczikkek  árui  50®/o-kal 
emelkedtek ! 

Per.sze  e szép  időknek  1873.  év  véget  vetett,  s nem  is 
térhetnek  azok  vissza  addig,  mig  az  ok,  mely  ez  újabb  ár- 
hanyatlást elő  idézte,  meg?áltoztatva  nem  lesz! 

A történelem  tehát  arra  tanit,  hogy  ha  a nemes  érezeh 
sza])orodna1c^  olcsóbbakká  lesznek,  akkor  mindig,  amit  értük 
cserébe  adunk,  több  érő  lesz,  vagyis  az  áruczikkeJc  árui  emel- 
kednek. Ekkor  virágzásnak  indul  a földrnivelés,  ipar  és  ke- 
reskedelem, fejlődik  a cultura  és  művészet,  apad  a nyomor 
és  terjed  a jólét. 

Mii/  ohj  idökhen,  mikor  a pénz  drágul,  a termények  ára 
leszáll,  a földhozama  apad.  az  ipar  és  kereskedelem  pang,  a 
vállalkozási  kedv  elnémul,  a munkásnép  elked,vetlenedik,  mert 
ugyanazon  érték  megszerzésére  többet  kell  dolgoznia,  mint  azelőtt ; 
igaz,  — hogy  a tőkepénzes,  — az  gazdagodik,  — mert  tőkéje 
többet  ér,  kamatja  többet  hoz  mint  azelőtt ! 

* Lásd  Dr.  Soetbeer  monomentatlista  kimutatásaait. 

VI.  Mi  a következmény? 

Hát  mi  is  legyen  következménye  annak,  mikor  az,  a ki 
birtokában  van  már  az  aranynak,  már  magánál  ezen  ténynél 
fogva  is  észrevétlenül  gazdagodik,  mert  vagyonának  vásárló  ké- 
j)essége  folyton  emelkedik ; — inig  az,  a ki  azt  megszerezni 
kivánja,  napról-napra  nehezebben,  több  áldozat,  fáradság,  ve- 
rejték utján  tud  csak  hozzájutni  V Mikor  a gazda  több  búzát, 
az  iparos  több  czikket  kénytelen  előállítani,  a munkás  több 
órát  dolgozni  naponta,  hogy  kétszeres  erő  feszítéssel  megkeresse 
ugyanazt  a megélhetési  eszközt,  a melyhez  ezelőtt  egyszeres  fá- 
radsággal jutott  ? 

Nein-e  az  elkeseredés,  a vállalkozási  kedv  apadása,  a 
szocziális  ellentétek  kiélesedése,  a gazdag  és  szegény  közti 
elég  sajnálatos,  de  természetes  ür  Kiszélesbitése  lesz  a kö- 
vetkezménye ■? 

Így  tekintve  a dolgot,  nem-e  könnyen  megérthető,  hogy 
európaszerte  a társadalmi  osztályok  közti  válaszfalak  mind- 
inkább accentuálódnak,  az  osztályharcz  kedve  mindig  emel- 
kedik, a folyton  növekedő  egyenlőtlenség  mindig  nagyobb 
elégületlenséget  szül  ? 

Hogy  aztán  a belőle  származó  természetes  bajokat  szo- 
ezializmus  vagy  antiszemitizmus  vagy  akármi  modern  néven 
nevezzük,  az  nem  határoz,  mikor  a bajok  kutforrása  egy! 

Hogy  nálunk  ezek  a bajok  még  nem  oly  élesek,  nem 
oly  szembetűnök,  s ennélfogva  az  általam  képviselt  nézet 
még  követökre  alig  talált,  ennek  sok  oka  van!  Ilyen  többi  közt 
az;  hogy  bár  már  1879-ben  szüntettük  meg  az  ezüst  sza- 
bad veretését,  az  aranyvalutára  mégis  csak  1892  óta  akarunk 
átmenni,  a készpénzfizetéseket  meg,  isten  a megmondhatója. 

ho"y  mikor  fogjuk  felvehetni,  tekintve  :izt,  hogy  kereskedelmi 
mérlegünk  mindinkáhh  passivvú  lesj^,  s minden  valószinüség 
szerint,  e vészthozó  irányt  továbbra  is  megtartja.  l>e  egyik  fö- 
oka  még  az  is,  hogy  csak  kis  mértékben  állunk  direkt  össze- 
köttetésben ezüstvalutás  országokkal,  s igy  azok  termelése 
állal  előidézett  árnyomást  inkább  csak  másodkézből  kapjuk. 

De  ha  az  aranydrágaság  vészteljes  hatását  közelebb- 
ről akarjuk  vizsgálni,  s magunknak  a saját  jövönkről  némi 
képet  alkotni,  akkor  oly  ország  viszonyait  tekintsük  meg  kö- 
zelebbről, a mely  a legrégebben  van  benne  a teljesen  ren- 
dezett aranyvalutában,  s melynek  egyszersmind  legszorosabb 
és  legegyenesebb  összeköttetései  vannak  ezüstvalutás  or- 
szágokkal. 

Tekintsük  Angliát.  Anglia,  mint  tudjuk,  már  1816  óta 
aranylábon  áll,  Indiában  pedig,  a mely  neki  gyarmata,  és 
mellesleg  mondva,  — fejős  tehene,  még  ma  is  ezüstvaluta 
járja,  habár,  mint  később  látni  fogjuk,  újabban  bizonyos 
korlátozás  mellett. 

Ezelőtt  Anglia  Indiát  iparczikkeivel  látta  el,  India  vi- 
.szont  nyersterményeivel  látta  el  a britt  iparos  gyárát,  és  gyom- 
rát. Megjegyzendő  még,  hogy  India  államkölcsönei  természe- 
tesen Angliában  vannak  elhelyezve  és  aranyra  szólnak. 

A dolog  egészen  jól  ment  mindaddig,  a mig  a 70-es 
években  az  ezüst  és  arany  közti  relátió  fennállott,  de  azóta, 
a mint  a 18.  lapon  láttuk,  az  európaszerte  demonetizált 
ezüst  folyton  lejebb  szállt  és  az  eddig  megszokott  viszonyok 
egészen  felfordultak. 

Az  indiai  forint,  a rúpia,  a mely  azelőtt  két  angol 
schillinget  ért,  folyton  lejebb  és  lejebb  esett,  mignem  elérte 
a fele  értéket,  iigy  hogy  ma  már  egy  rúpia  nem  kettő,  hanem 
csak  egy  shillinggel  egyforma.  Mi  volt  ennek  a folyománya  V 
Hogy  mig  a 12  frtos  búzaáraink  idejében  az  indus  egy  quar- 
ter  Angliába  szállitott  búzáért  40  shillinget  kapott,  ez  megért 
neki  20  rúpiát.  Ma  a 6 frtos  búzaáraink  mellett  már  csak 
20  shillinget  kap  ugyan,  de  azért  neki  ez  is  20  rúpiát  ér 
meg.  Vagyis  éppen  annyit  kap  a búzáért,  mint  kapott  eddig; 


s ez  úgy  van  ott  minden  áruval ! Ezüstvalutás  országokban 
árhanyatlás  seholsem  észlelhető,  ott  ma  megvannak  a 70-es 
évek  előtti  árak  szintája,  mi  újabb  bizonyitéka  annak,  hogy 
nem  az  ezüst  értéke  esett,  de  az  aranyé  emelkedett  fel.  Es 
innét  datálódik  az  angol  mezőgazdaság  tönkretétele,  a me- 
lvet különben  ma  már  mindenki  elismer,  és  nálunk  is  köz- 
tudomásu,  hogy  a hajdan  virágzó  gazdaságok  tetemes  része 
ma  vagy  a fizetésképtelenség  szélén  áll,  vagy  pedig  legelő- 
területnek  van  elhagyatva.  De  innét  datálódik  állitólag  az 
irlandi  kérdés  is.  a mely  már  oly  sok  bajt  okozott.  Rév. 
Walsh  az  irlandi  érsek,  ki  nagy  közgazda  hirében  álló  iró, 
ismételve  kimutatta  már,  hogy  a bérelengedések,  a melyeket 
az  1881-iki  „Land  Act“  határozott  és  állapíttatott  meg  15 
évre,  valamint  azon  amortizáczionális  quóták,  a melyeket 
49  évre  szabott  meg  a „Land  purchase  Act“  (földvásárlás 
czéljából).  minden  gondosságuk  daczára,  el  fogják  téveszteni 
nemes  czéljukat.  mert  habár  állandó  évi  fizetést  állapítanak 
is  meg  névleg,  tényleg  mégis  emelkedik  az  évi  fizetség,  mert 
minden  évben  nehezebben  fizetik  azt,  és  pedig  oly  arányban, 
a mily  arányban  fog  még  szállani  az  ezüstérték  az  aranyhoz 
képest.  De  még  más  téren  is  sok  bajt  okoz  az  angoloknak 
az  ezüst  depreciálása.  Mert  nemcsak  hogy  az  Indiával  való 
kereskedés  már  egész  valuta-spekulatió  jellegét  öltötte,  a 
mennyiben  ha  ma  egy  alkut  megkötnek  Anglia  és  India  közt, 
már  nem  tudják,  hogy  holnap  megtalálja-e  a két  fél  a re- 
mélt nyereséget,  miután  az  arany-  és  ezüstértéknek  egymás- 
hoz való  aránya  folyton  nagy  ugrásokban  mozog;**  ha- 
nem sok  bajt  okoz  nekik  az  indiai  államkölcsönök  ügye 
is.  Mikor  még  a rúpiának  csak  10®,  o disagioja  volt  évente, 
45  millió  frankkal  kellett  ezt  pótolni. 

25®/o-nál  1121,  2 millió  frank 

40®/o-nál  180  > 

45®  o-nál  202 

* Balfour,  Walsh  és  más  angol  közgazda  tanúsága  szerint. 

*•  1891-ben  például  a rúpia  értéke  3 nap  alatt  2V2S-ot  esett. 

vagyis  az  összes  indus-budgetnek  közel  tizedrészét  kellett 
disagio  fedezésére  ráfizetni.  Ezekkel  szemben  az  angolok 
már  nem  mertek  tétlenül  maradni,  s beszüntették  1893  jú- 
niusban a magánosok  részére  való  ezüst  veretését  meg,  álla- 
pítván a jövőre  egy  rúpiának  értékét  1 shilling  és  4 pennyre 
aranyban,  a mi  annyi  mint  egy  kilogramm  ezüst  156  arany 
frankhoz.  De  siker  nem  koronázta  ezen  félrendszabályt,  mert 
az  ezüstérték  Indián  kivül  (a  Shermann-billnek  visszavonása 
által)  még  lejebb  esvén,  az  indus  ezüstöt  nem  fogadták  el 
a megállapított  értékben  a világpiaczon,  de  ellenkezőleg  min- 
denünnen vittek  be  Indiába  ezüstöt  azon  reményben,  hogy 
az  uj  törvény  folytán  ott  többet  fog  érni.  A vége  aztán  az 
lett,  hogy  újabb  250  millió  kölcsönt  kellett  Angliának  adnia. 
Tehát  a pénzügyi  része  nem  sikerült,  de  a közgazdasági 
szempont  még  éppen  India  hátrányára  fordította  a dolgot. 
IMert  ma  a mesterségesen  és  önként  fixirozott  rúpia,  Kínával 
szemben,  20”/,,  agiót  élvez,  a mi  által  az  indiai  ópium  és 
sok  más  czikknek  Kínába  és  más  ezüstállamokba  való  exportja 
rapidé  apad,  ellenben  az  importok  növekednek.*  A jó  ango- 
lok tehát  ez  egyszer  maguknak,  mint  hitelezőknek,  nem  hasz- 
náltak. Indiának  pedig  egyenesen  ártalmára  voltak  e félszeg 
intézkedés  által. 

Reánk  végre  legérdekesebb  még  itt  is  igazolva  látni 
azon  feltevésünket,  hogy  egy  magasabb  valutájú  ország  ter- 
melése egy  alacsonyabb  valutájúval  szemben  mindig  hátrány- 
ban van,  még  akkor  is,  ha  ezen  valuta-emelkedés  úgyszólván 
csak  tegnapról  datálódik.  Végre,  hogy  a fizetési  eszközök  ér- 
íékkülönbözete  sokkal  nagyohh  hatással  lehet  a közgazdasági 
viszonyokra,  mint  bármely  más  momentum. 

Az  indiai  viszonyokkal  ismeretlen  európai  ezeknek  halla- 
tára tán  azt  fogja  felvetni : 

* India  külkereskedelmi  mérlege  az  utolsó  3 év  julius,  augusztus 
és  szeptember  havában  : 


Áruczikk 

1793 

1792 

1791 

Behozatal 

I6V2 

141/2 

151/2 

Kivitel 

191/2 

20 

22V2  millió  rúpiákban. 

Mit  ér  annak  az  indusnak,  ha  meg  is  kapja  még  a bú- 
záért a régi  árakat,  ha  azalatt  az  államadósságok  kamatai 
emelkednek,  s emelkedik  mindennek  az  ára  a mire  a ga- 
bonatermelőnek szüksége  van,  mégis  csak  kevesebb  kere- 
sete marad  mint  volt  neki  azelőtt. 

Hát  vizsgáljuk  csak,  mennyire  állja  meg  ezen  okoskodás 
a helvét? 

V 

^ A mi  első  sorban  az  államadósság  kamatait  illeti,  ebben 

az  ellenvetés  tökéletes  helyes,  azért,  mert  ez  adósságok 
aranyba  lönnek  contrahálva,  s láttuk,  hogy  a rúpiának  közel 
50°/o-nyi  esése  azt  idézte  elő,  hogy  a disagió  által  az  indus 
budget  lO°  'o-al  nagyobb  lett,  vagyis  annak  kedvéért  lO^’/o-al 
magasabb  lett  az  adó. 

Már  most  tessék  megkérdezni  a magyar  gazdákat,  nem-e 
örömest  vállalnának  el  egy  újabb  „útadót*  — egy  újabb  lO^/o-os 
pótlékot,  ha  egyúttal  biztosítaná  nekik  valaki  a régi  búzaárakat? 

A mi  azonban  az  ellenvetés  második  részét  illeti,  hogy 
mindennek  az  ára  emelkedik,  a mire  az  indiai  gabonaterme- 
lőnek  szüksége  van,  ezt  igy  el  nem  fogadhatom,  mert  csak 
annak  az  ára  fog  reá  nézve  emelkedni,  a mit  aranyba  szá- 
moló országból  hoznak,  Indiában  pedig  nem  termel  más  ga- 
bonát, mint  a paraszt  a „riót“,  a ki  szükségleteinek  vajmi 
parányi  részét  fedezi  importált  árukból,  minden  a mi  ott  bel- 
földön gyártott,  azonban  megtartotta  a régi  rúpia  niveauját. 

Tehát  nem  lett  drágább. 

Azon  ipari  szükségletek  pedig,  a melyeket  eddig  India 
lakossága  Angliától,  tehát  aranyban  vásárolt,  azoknak  az 
áruk  annyira  felment  (rúpiában  számítva),  hogy  egyszerűen 
az  indusok  ma  már  vonakodnak  azt  megvenni  és  kezdik 
gyártani  maguk,  a mi  által  az  Angol  iparnak  mindinkább 
megnehezítik  a versenyt,  magukat  azonban  a drága,  fogyasz- 
tástól emancipálják. 

Hát  nálunk  áll-e  azon  felfogása  némelyeknek,  hogy:  se 
baj,  ha  leszál  a gabonaára,  mikor  leszáll  minden  más-é  is? 

Lássuk  csak. 

Adónk  s mindennémü  terheink,  kiváltképpen  régi  adós- 

súgaink  még  a régi  papiros  s ezüstláb  alapján  lőnek  meg- 
állapítva, tehát  ma  aranyba  számítva  kell  annyit  fizetnünk  csak- 
nem, mint  hajdan  ezüstben,  tehát  több  a teher  mint  azelőtt. 

Iparczikk-szükségleteink  nem  érezték  meg,  vagy  csak 
alig,  azt  az  árhanyatlást,  a melynek  a nagy  tengermelléki 
kereskedem!  országok  iparai  ki  vannak  téve,  részint  azért, 
mert  osztrák-magyar  iparunkat  magas  vámok  védik,  a me- 
lyek egy  bizonyos  fokig  hatnak,  részint  mert  nem  kénytelen 
ezüstországok  piaczait  felkeresni. 

Napszámunk  nem  csökkent  azért, hogy  ma  értékesebb  pénz- 
ben fizetjük  ugyanazt,  a^mit  azelőtt  értéktelenebbel  fizettünk. 

Tehát  kivált  a gazdának  kiadásai  nem  apadtak,  de 
folyton  növekednek,  a bruttó-bevételek  meg  óriási  mérték- 
ben apadtak.  Nem  áll  tehát  az,  hogy  mundus  se  expedit  az 
arany  drágulását  illetőleg. 

Hogy  különben  a napszám  nem  száll,  hanem  inkább 
emelkedik,  az,  ha  egyes  birtokosoknak  vagy  iparosoknak  hát- 
rány is,  egészben  véve,  országos  közgazdasági  szempontból 
csak  örömmel  fogadható. 

De  azért  még  sem  áll  az,  hogy  a napszámnalí  (az  ál- 
lal, hogy  aranyértékben  fizetödikl  értékesebbé  vállása,  com- 
binálva  az  életszükséglet  olcsóbbodásával,  gabona,  hús  stb. 
árhanyatlásával,  maradandó  jólétet  biztosit  a munkásnépnek. 

Ez  az,  a min  Angliának  aranyvaluta  védői  mindig  lova- 
golnak, a midőn  népszerűén  akarják  azt  védeni.  De  erre  a 
bimetallisták  válasza  egyszerű.  Igaz,  úgymond,  hogy  legjobb 
dolga  van  a munkásnak,  ha  bére  fel-,  szükségletének  ára 
leszáll,  s jó  is  volna  nekik,  ha  ez  igy  maradna.  De  tekintsünk 
csak  körül  s látni  fogjuk,  hogy  ott  a hol  ezen  eset  beáll, 
egyhamar  be  áll  annak  a következménye  is:  egyik  gyárt  a 
másik  után  becsukják,  a munkást  elbocsátják,  s annak  a jól 
fizetett  munkásnak  holnap  a piaczon  kell  munkát  keresni. 

Nem ! A munhásnah  is  nagyobb  érdelce  a termelt  czik- 
keínelc  áremelkedése,  mint  az  olcsó  kenyér ! (mely  különben  is 
csak  frázis  volt  eddig). 


VII.  Lehet-e  continentális  vámmal  segíteni? 

Ha  vizsgáljuk,  hogy  mióta  kezdte  Európa  újra  felállí- 
tani s szigorítani  vámsorompóit,  azt  fogjuk  találni,  hogy  ez 
is  összeesik  az  aranyérték  appreciálásával,  a mi  minden  esetre 
feltűnő  jelenség,  s alig  volna  helyes,  azt  a véletlen  esélynek 
tulajdonítani.  Legkevésbbé  fogja  tenni  az,  a ki  meggondolja, 
hogy  depreciált  valutájú  országnak  exportja,  egy  aranyvalutáju 
piaczon  mindig  export-praemiumot  élvez.  És  pedig  annál 
nagyobb  az  a praemium,  mennél  nagyobb  az  ágio,  vagyis  a 
két  országnak  valutaparitása  közti  különbség. 

Mert  ha  búzámat  eladom  külföldön  6 arany  forintért,  s ott- 
hon lOOVo  az  ágióin,  akkor  6 arany  frtért  kapok  otthon  12  hazai 
frtot.  ha  az  ágio  200”  o,  akkor  18  frtot  s igy  tovább,  minél 
feljebb  száll  tehát  az  arany  értéke,  annál  nagyobb  lesz  az 
ágióm.  vagyis  annál  nagyobb  kiviteli  praemiumot  élvezek.  így 
okoskodnak  az  ezüstvalutások  és  azt  egész  nyíltan  bevallják. 

Az  argentínai  respublika  elnöke  1894  május  16-án  a 
nemzeti  képviselethez  intézett  izenetében.  többi  közt  eze- 
ket mondja:  „Ha  kivitelünk  értéke  (főleg  gabonát  ért  ez  alatt) 
árnyomás  kíséretében  jelenik  is  meg,  mégis  a mennyisége 
egy  hihetetlen  szaporodást  mutat 

1892- ben  370  ezer  tonna  búza 

1893- ban  4.003 

„Termelésünk  annál  jobban  növekszik,  mennél  alacsonyab- 
bak az  európai  piacz  árai !“ 

Nem  furcsán  hangzik-e  ez ■?  De  igaza  van!  Mert  jól  tudja  ö, 
mennél  alacsonyabbak  a mi  áraink,  annál  magasabban  kell, 
hogy  álljon  az  arany  — vagyis  annál  magasabb  praemiunwt 
élveznek  ök ! 

Ezen  leplezett  export-praemium  az,  a mely  Európát 
a védvámos  ország  nehézkes  s komplikált  útjára  vezette  — 
és  a melynek  folytán  a németek  már  a vámmal  sem  érik  be 
s most  már  Kanicz-féle  javaslatokban  keresnek  mentséget. 

De  Így  van  Francziaország  is,  a mely  folytonos  vámemel- 
kedései daczára  sem  tudja  az  óhajtott  egyensúlyt  elérni. 

Tudjuk,  hogy  egyik  fő  mezőgazdasági  terménye  a bor,, 
a melynek  a filloxeravész  által  sújtott  produkczióját  oly  nagy 
áldozatokkal  emelte  újra  egy,  a vész  előtt  nem  is  remélt 
színvonalra.  Az  .,Economiste  FranQais“  1893.  deczember 
2-áról  kelt  czikkében  többi  között  ezeket  mondja : „a  keve- 
sebb szeszt  tartalmazó  délvidéki  boraink  nem  találnak  vevőre, 
hacsak  11,  10,  sőt  9 frankért  nem  adják  hektóját.  Ez  50  szá- 
zalékos hanyatlás  a régi  árakhoz  képest  és  valódi  veszedelme 
a franczia  szölökulturának*^. 

S ugyané  tárgyról  panaszkodva  felemlíti  Théríj  a „Eco- 
nomiste  Européen“  szerkesztője  annak  föokát  is,  mondván, 
hogy  az  1893.  év  10  első  havában  Spanyolországból  3.364,867 
hektót  hoztak  be  Francziaországba,  ami  az  egész  importnak 
63  százalékát  képezte,  mig  Algier  és  Tunisz  annak  csak 
28  százalékban  participált.  Pedig  — úgymond  — a jó  spa- 
nyol borok,  a melyek  jóval  magasabb  szesztartalommal  bír- 
nak a mienknél,  legalább  10  pesetát  érnek  Barcelonán  keresz- 
tül valamely  déli  kikötőnkbe  szállítva  és  a vámot  nem  számítva. 
Ez  franczia  pénzben  a ^8%  váltóárfolyam  folytán  7 fr.  70  cent 
vételárt  képvisel.  S aztán  igy  sóhajt  fel:  ,,Hát  még  mily  árra 
esnének,  ha  vám  nélkül  jöhetnének  be,  5' — 6 fr.  hektója !“ 

De  vegyünk  egy  más  példát.  Ott  van  a selyem,  a mely 
Francziaországnak  annál  fontosabb  termékét  képezi,  mert  nem- 
csak a nyersterményt  állítja  elő,  de  világra  szóló  selyemipará- 
ról híres. 

Már  a 70-es  évek  második  fele  óta  folyton  emelkednek 
a panaszok  az  iránt,  hogy  a japánországi  nyersanyag  importja 
mindinkább  lenyomja  a franczia  selyemgubók  árait.  Tárgyunkra 
feltűnő  tanuságos  lévén  annak  okait  vizsgillni,  legyen  szabad 
a Famuie-féle  selyemimportszámokat  itt  bemutatnom : 


1 

1 

f 

\ 

Árfolyam  1895. 

deczemberben  . 

. 3.02 

32.36 

Ezen  táblázatból  kettőt  tanulhatunk  : 

1 . hogy  a japáni  „ Yen**  árfolyama  vagyis  a japáni  pénz  külső 
árdeprecziácziója  az  ezüst  árfolyam  londoni  jegyzésétől  függ ; 

2.  hogy  a Francziaországba  való  japáni  bevitel  az  ezüst 
árhanyatlásával  arányosan  növekszik. 

Az  1890 — 1891.  években  az  amerikai  Egyesült-Államok 
által  behozott  Shermann-íé\Q  törvény  (a  mely  havonta  5’8  millió 
ezüst  dollár  veretését  rendelte  el)  azonnal  felemeli  az  ezüst 
árfolyamát ; erre  rögtön  emelkedik  a „Yen“  értéke  is  és  nyom- 
ban hanyatlik  a selyembevitel. 

Mihelyt  aztán  1891.  végén  visszamegy  az  ezüst  ára,  a 
selyembevitel  azonnal  felszökik. 

A franczia  selyenitennelő  megélhetése  tehát  egyenesen  és 
kizárólag  az  ezüstárfolyam  ingadozásától  van  függővé  téve. 

Hadd  lássuk  most,  mily  különbségeket  tehet  az  ezüst 
értékingadozása  a japáni  selyemtermelöre. 


* Japáni  dollár 


— átlagban  5 fr.  40  cent  franczia  paritás. 


Varenne  számitásai’  szerint  a japáninak  67  frankos  lyoni 
ár  mellett  minden  Francziaországba  szállitott  kilogramm  selyem 
nyersanyag  után  kilogrammonként  59'55  frankja  marad  nettó. 

Ha  most  Japánban  aranyvaluta  volna  ezüst  helyett,  az 
ottani  termelőnek  ezen  jövedelme  ott  is  ugyanannyit  érne,  de 
miután  ezüst  képezi  ott  az  alapot,  ennek  folytán  azért  (az. 
árhanyatláslioz  képest)  több  honi  pénzt  kap. 


Tehát  a japáni  termelő  tisztán  az  ezüst  árhanyatlása 
állal  azon  kellemes  helyzetbe  jut,  hogy  ugyanazon  59‘55  arany 
frank  ár  mellett  a keresetét  több  mint  megkétszerezi.  Pedig 
ne  feledjük  el,  hogy  az  ö pénzének  iirhanyatlása  csak  az 
ország  határán  kivül  emelkedik  érvényre.  Az  ö országa  bel- 
sejéban  az  a változás  nem  érezhető,  ott  (mint  minden  ezüst- 
valutás országban)  a belföldi  árak  mind  a régi  szinvonalon 
maradtak,  — őneki  kétszer  annyi  a jövedelme,  de  a kiadása 
(a  belföldi  czikkekre)  egyforma  maradt!  Nem-e  volnának 
bolondok  az  ezüstországok  termelői,  ha  ily  kitűnő  alkalmat 
fel  nem  használnának  arra,  hogy  nyakunkba  sózzák  olcsó 
portékájukat '? 

Üe  még  máskép  is  felállithatjuk  e táblázatot.  Azt  szá- 
mítván ki,  hogy  a lyoni  selyem  ára  meddig  mehet  lefelé, 

anélkül,  hogy  a japáni  termelő  kénytelen  legyen  a normál 
kereten  alul  dolgozni,  még  mindig  többet  kapván  a japáni 
pénzben  az  emlitett  59'55  frank  normálhozamnál. 


III. 

Ha  tehát  a japáni  2 50  yen-árfolyam  mellett  31  frankért 
adja  kilóját,  épp  annyit  nyer,  mintha  az  (1873  előtt  tényleg 
fennálló)  5'40  yen-árfolyam  mellett  67  frankért  adta  volna 
azt.  Vagyis  ha  a yen-árfolyam  csakugyan  leszáll  2’50-re,  akkor 
a franczia  nyers  selymet  is  67  frank  helyett  nem  lehet  sokkal 

magasahban  tartani  31  franknál. 

Ezek  után,  úgy  hiszem,  már  nehéz  lesz  tagadni,  hogy 
mekkora  belső  szerves  összefüggés  van  az  ezüstkurzus  és 
az  emlitettem  termények  árképzödése  közt,  amelyet  a vélet- 
lennek tulajdonítani  nem  lehet ; 

nem  lehet  tagadni,  hogy  a beviteli  országokat  elözönlő 

termények  mennyisége  s ára  az  ezüst  árfolyamban  találja 
kulcsát ; 

nem  lehet  tagadni,  hogy  a kiviteli  országok  exportképes- 
sége és  ennek  folytán  termelési  fellendülése,  vagy  mondjuk 
„túltermelése^  első  sorban  az  ezüst  árfolyamára  vezethető 
vissza!  Nem  lehet  tagadni  végre  azt  sem,  hogy  ily  fej- 
tetőre állított  viszonyokkal  szemben  a védvám  semmisnek 
bizonyul. 

Mert  csak  akkor  ellensúlyozhatná  a behozatalt,  ha  az 
legalább  is  eggenérfékü  lenne  azon  kiviteli  prémiummal,  a 
melyet  az  ezüstlábu  országból  exportált  áru  élvez  az  ezüst 
depressziója  által. 

1895.  júliusban  a nem  aranylábon  álló  országok  váltó- 
árfolyamai voltak : 

Olaszország...  ...  ...  ...  ...  ...  4'54 

Spanyolország  ...  ...  ....  ...  ...  16'00 

Portugál ...  ...  ...  ...  ...  28'95 

Oroszország ...  48’ 14 

Görögország  ...  ...  ...  ...  ...  43’70 

India 45’06 

Mexikó  ...  95’45 

La  Plata  (Argentinia) ...  ...  240’00 

Már  most  azt  kérdem,  mekkorának  kellene  azon  védvámnak 
lenni,  mely  a La  Plata  államoknak  deprimált  váltóárfolyama 
által  előidézett  kiviteli  prémiumát  kompenzálná? 

VI.  Agrár  velleitás-e  a bimetallizmus  ? 

Vizsgáljuk  meg  kissé,  vájjon  csak  a gazdák  panaszkod- 
nak-e az  aranyértékemelkedés  káros  hatása  ellen. 

Japánban  többi  közt  nagyon  jó  ingeket  varrnak  és  el- 
adták mindig,  eladják  ma  is  két  dollárért.*  Mikor  az  8 Shilling- 
gel volt  egyenlő,  az  angol  gyári  ingekkel  nem  tudott  verse- 
nyezni, — ma,  hogy  ugyanaz  a 2 dollár  csak  4 S.-et  ér  s a 
japáni  ing  is  4 S.-ért  kapható  — az  angol  képtelen  vele 
vetekedni. 

Egyike  a nagyobb  eiirópai  kereskedelmi  czikkeknek  kelet 
felé  még  ezelőtt  öt  évvel  a gyufa  volt.  Ez  ma  az  utolját  járja. 
Mert  ma  már  Singaporeban  a japán  gyufa  14 — -17  dollárért 
kapható,  mig  az  európai  ugyanott  25 — 32-ért  kináltatik.  Japán 
az  1894.  év  végén  már  3‘8  millió  yen  ára  gyufát  exportált. 

Az  angolok  nagy  kinai  esernyő-exportja,  amely  még 
1889-ben  37.500  font  sterlinget  tett  ki,  ma  már  leapadt 
4300  fontra.  Hogyis  ne?  A jó  kinai  egy  esernyőért  mindig 
csak  3V2  dollárt  szokott  fizetni,  az  angol  tudott  is  neki  adni 
ily  áron,  mig  4 Shillinges  volt  a dollár  ; ma,  hogy  2 Shillinges, 
kétszer  akkora  árt  kell  követelnie,  hogy  ne  veszitsen.  De  hét 
dollárt  meg  miért  fizessen  a kinai? 

Így  van  ez  a lámpákkal,  a bőröndökkel,  lábbeli,  kalap, 
zsebkendő,  de  még  a lawn-tennis-sal  (lapdaverövel)  is.  ügy 
a nyomdapapirral  — ma  már  keleten  nem  egy  angol  nyelvű 

* A japáni  pénzeg%’séget,  a „Yen“-t  egyenlőnek  lehet  venni  a dollár- 
ral, és  ezentúl  — mint  keleten  szokás  — úgy  is  fogják  nevezni.  1873-ban 
ezen  dollár  4 Shilling  6 d-et  ért,  ma  ér  2 S.  rt/2  d-t.  Eg\'szerüság  oká- 
ból a 4 Shillinges  és  2 Shillinges  dollárról  fogunk  beszélni,  daczára 
annak,  hogy  ez  nem  eléggé  fejezi  ki  az  áresést. 

újság  például  a „Siani  free  press“  japán!  papírra  van  nyom- 
tatva. Nem  tudom,  majd  mire  ar  ,,Times“  is  arra  kerül,  fogja-e 
még  oly  tüzesen  védeni  azon  angol  kapitalizmus  elveit,  amely 
imigyen  szól  hogv : ., mindez  nem  baj,  csak  minél  olcsóbban 
jussunk  az  áruczikkekhez“ ; ami  alatt  azonban  azt  gondolják 
magukban : „csak  minél  nagyobb  kamatot  hozzanak  arany 
tőkéink.  “ 

A „Xorth  China  Herold“  lapban  egy  angol  zongora- 
kereskedő  keserűen  panaszkodik,  hogy  ma  már  Kínában 
negyedrész  árával  olcsóbban  állítják  elő  a zongorákat,  mint 
a mennyiért  a legolcsóbb  amerikai  terméket  lehet  odaszállí- 
tani. Az  utolsó  10  évben  az  angol  sörkivitel  Kínába  — = 
30“/o-al  apadt.  Ma  ugyanis  Shanghaiban  angol  sör  17  dollár, 
japáni  10-ért  kapható. 

Állitólag  a japániak  már  gözhajószolgálatot  akarnak 
szervezni  és  e téren  is  konkurrálni  az  angolokkal,  — egy- 
szerűen azért,  mert  fél  áron  szerzik  be  hajóparkjukat  és  tél 
regievet  dolgozhatnak,  — tehát  duplát  nyerhetnek. 

Különben  Sir  Thomas  Sutherland  a Nagy  Peninsulár 
Orientál  gözhajótársaságnak  elnöke,  amely  nagyobbára  az 
egész  szállítást  eszközli  Anglia  és  a távol  kelet  közt,  már 
egy  hivatalos  részvénytársasági  gyűlésen  .szóba  hozta,  hogyha 
az  arany  és  ezüst  árkülönbözet  igy  marad  és  az  üzletet 
továbbra  is  ennyire  hátraveti,  kénytelenek  lesznek  az  egész 
szállítási  vállalattal  Angliából  átvándorolni  egyik  ezüstországba, 
Kina  vagy  Japánba.  . 

De  hát  nem  is  csoda,  csak  egyik  tételét  nézzük  az  ily 
közlekedési  vállalatnak:  a szenet.  Tizévé  még  371.000  tonna 
angol  szenet  szállítottak  Singaporéba,  ez  ma  már  207.000 
tonnára  szállott  alá.  Miért  V Mert  az  angol  hires  Cardiffi-szén  a 
keleti  kikötökben  1 P75  dollár,  mig  a japáni  7*5  dollárért  kapható. 

Milv  hatással  van  maga  az  a tény  a keleten  keletkező 
mindennemű  gyárakra,  azt  emlitenem  sem  kell ! 

Hasonlóan  áll  különben  a portlandczement.  Tiz  éve 
Anglia  38,847  hordóval,  tavaly  csak  28.340-nel  szállított 
Singaporéba. 

A legfontosabb  gyártásra,  a textil-iparra,  amely  Angliá- 
nak legnagyobb  keresetét  képezi,  ezek  után  ki  sem  akarok 
térni,  nehogy  tulhosszadalmassá  legyek,  csak  néhány  adatot 
emlitek.  1879-ban  Anglia  a keletben  fogyasztott  fonalnak 
82®/o-át  szállította,  1894-ben  e szükségletnek  már  csak  14f''2 
százalékát  tudta  fedezni!  1875-ben  a japán  kormány  néhány 
orsó  kiosztásával  kezdte,  de  azért  csak  12  évvel  később  kezd- 
tek belemelegedni  az  uj  iparba.  1887-ben  még  csak  70.000 
orsó,  1894-ben  már  700.000  dolgozott.  Lehet,  hogy  ma  már 
egy  millió  működik.  Indiában  már  31^2  millió  jár.  Igaz,  hogy 
ez  az  Angliában  dolgozó  45  millióhoz  képest  nem  sok.  De  ily 
egyformátlan  körülmények  közt  nagy  veszélyt  jelent  az  európai 
czivilizáczióra.  Hisz  a közzétett  részvénytársasági  mérlegekből 
látható,  hogy  mig  a keleti  fonó-  és  szövőgyárak  hallatlan 
dividendákat  fizetnek,  addig  az  angoloké  napról-napra  lejebb 
száll,  sőt  már  többen  vesztességei  dolgoznak.  Ugyanis  1893- 
ban  111  gyapotfonógyárból  91  nem  fizetett  dividendát. 
A gyapotfonódák  áltáljában  egy  év  alatt  41 -el  apadtak  vagyis 
83.700  orsóval.* 

Ha  még  ehhez  hozzávesszük,  hogy  a legújabb  keleti 
hirek  szerint  most  rájöttek,  hogy  Ázsia  belsejéből  eddig  még 
járhatatlan  legelövidékekről  teveháton  nyereséggel  lehet  az 
iparos  városokba  tatárgyapjut  szállítani,  sőt  még  azt  is,  hogy. 
ma-holnap  megnyílik  a nagy  szibériai  vasút,  mely  Ázsiának 
eddig  járhatatlan  vidékeit  megnyitja,  az  ezüst  alapon  dolgozó 
s ma  már  európai  intelligencziával  és  technikával  dolgozó 
mongolfajnak : akkor  csakugyan  nem  tarthatjuk  már  üres 
frázisnak  az  angolok  rémét : hogy  n fehér  pénzű  sárga  ember 
vészszel  fenyegeti  a sárga  pénzű  fehér  embert,  akkor  csak- 
ugyan meg  kell  értenünk,  hogy  ez  év  márczius  17-én  hogy 
történhetett  meg  az  a hihetetlen  dolog,  hogy  az  angol  kép- 
viselöház,  mely  eddig  mindig  csak  védte  az  aranyat,  mint 
egyedüli  standardot,  egy  oly  határozatot  fogadott  el,  amelyben 
egyenesen  kimondja  az  ezüst  rehabilitásának  szükségszerü- 


’ Seyd.  The  silverquestion. 

ségét,  s bár  (amit  még  eddig  senki  nem  is  várt  tőle)  Anglia 
részére  még  nem  akarja  elhagyni  az  aranyvalutát,  mégis’ 
kitűnik  egyik  miniszterének  nyilatkozatából,  hogy  bimetallis- 
tikus  nemzetközi  egyezség  esetén  hajlandó  volna  az  indiai 
ezüstpénz  veretését  újra  felvenni. 

Már  most  ezek  után  mindenki  maga  megitélheti,  meny- 
nyire igazságos  és  jogos  egy  magyar  bimetallistát  azzal 
vádolni,  hogy  : „Ez  csak  a német  agráriusoknak  a majmolása". 
Persze,  aki  a fenn  elmondottakat  nem  ismeri  és  a bimetal- 
lismusról  csak  a német  agráriusok  révén  hallott  valamit,  — 
annak  készségesen  megbocsájt  az  ember! 

Vili.  Mi  a segítség? 

Goeschen,  a hires  angol  pénzügyminiszter  már  1873-ban  l 

következőt  mondá:  „A  különféle  államoknak  az  volna  a fel- 
adatjuk,  hogy  az  ezüstöt,  mint  az  aranynak  a ,partnerjét“  ; 

(pajtását),  vagy  jobban  mondva  természetes  szövetségesét,  ^ 

az  egész  világon,  a hol  csak  lehetséges,  fentartsák.  Egy  az  , 

ezüst  ellen  vezetett  háború  nagyon  veszélyes  lenne,  még  azon 
nemzetekre  is,  a melyek  tisztán  arany  lábon  állanak.  Anglia  I 

fentartotta  Indiában  az  ezüstértéket,  ha  azonban  a többi  j 

államok  folytatják  az  aranynak  csinált  nagy  propagandát,  | 

demonetizálják  az  ezüstöt,  az  indiai  kormány  is  kényszerítve  j 

lenne  intézkedésekre.  Ez  esetben  a nagy  erőlködés,  a melyet  ‘í 

minden  oldalról  tennének  a czélból,  hogy  az  ezüsttől  meg- 
szabaduljanak, a legkomolyabb  rendetlenséget  idézhetné  elő 
a közgazdasági  helyzetben,  és  egy  oly  vészteljes  krízist  teremt- 
hetne, a milyet  a commercziális  világ  még  nem  látott. 

1892-ben  a brüsszeli  konferenczián  maga  Rothschild 
Alfréd,  a britt  delegátusok  vezérférfia,  ezeket  mondá: 

„Uraim,  alig  szükséges  emlékeztetnem  Önöket,  hogy  a | 

világnak  ezüst  „stock“-ja  több  ezer  millióra  van  becsülve  és 
hogy  ha  ezen  tárgyalások  végleges  eredmény  nélkül  végződ- 
nének, egy  oly  ijesztő  árhanyatlás  fogna  beállni  ezen  fém- 
nek értékében,  a melyhöl  majdan  oly  „monetary  panic"  kelet- 
kezik, a melynek  horderejét  lehetetlenség  ma  megjósolni^' . 

íme  a világ  két  elsőrangú  pénzügyi  kapaczitásának  nyi- 
latkozata. Mindkettő  belátja  a nagy  bajt,  mindegyik  — az 
ezüst  remonetizálásában  találja  a mentséget,  — mindegyik 
bizni  látszik  annak  lehetőségében. 


E kérdés  manapság  az  egész  világon  vita  és'  disknssió 
tárgyát  képezi,*  liisz  a nyugoti  czivilicziónak  életkérdéséről 
van  szó  a czivilizálatlan  kelettel  szemben. 

Ma  az  arány  ngy  áll:  a világ  1200  millió  lakosa  közül 
151  millió  kizárólag  az  aranyvalutát  kívánja,  mig  821  millió 
csupán  ezüstről  akar  hallani.** 

Két  tábor  ez  ma,  a mely  közt  megszakadt  az  össze- 
kötő kapocs  a ,rek<iő“,  a mi  által  a népek  közt  való  sza- 
bad kereskedés  a legnagyobb  nehézségeknek  van  kitéve, 
hiányozván  belőle  az.  a mit  az  angolok  a világkereskedelem 
két  fötulajdonságának  tartanak:  „unity  and  stability",  az 

egység  és  állandóság. 

IMekkora  lármát  csapott  az  a kisebbik  párt,  mekkora 
l)ajba  keverte  magát;  és  mekkora  hasznot  csinált  a nagyobbik 
tábornak ! Ezt  kezdik  mindinkább  belátni  világszerte,  és  mind- 
inkább szaporodik  azok  száma,  kik  magukat  bimetallistáknak 
nevezik ! Tervük  nem  más,  mint  helyreállitani  azt  a pénz- 
ügyi egyensúlyt,  mely  a történelem  kezdete  óta  egész  a 70-es 
évekig  lenállott  és  melyet  a czivilizált  államok  törvényhozása 
azóta  elég  elővigyázatlan  kezekkel  megbontott,  oly  divatos 
pénzügyi  theoriáknak  hódolva,  a melyek  a gyakorlatban  még 
hiiwóhálva  nem  voltak.  P.  o.  milyen  szépen  hangzik  az  a 
tétel,  hogy:  „mértékegység  csak  egy  lehet."  „Hogy  lehet- 
séges egyszerre  mérni  arannyal  is,  (‘züsttel  is“  stb.  Mind 
nagyon  szépen  hangzik,  azért  bele  is  mentünk,  valamint 
belemegy  a szegény  gazda  sok  tudományos  és  drága  befek- 
tetésbe, mert  elméletben  oly  jól  hangzik,  de  aztán,  — ha  haszon 
nincs  belőle,  — mégis  csak  lomtárba  kell  azt  löknie ! 

Ezen  szép  pénzügyi  theoriákkal  szemben  csak  azt  kell 
kérdezni : hát  hogy  volt  lehetséges  3000  éven  keresztül  a két 
nemes  érczet  egymással  együtt  használni? 

Akkor  lehetett? 

’ Csak  minálunk  nem  szól  róla  senki,  és  ha  egy  fehér  holló  fel 
•emeli  szavát,  lehurogatják  a szent  és  sérthetetlen  aranyvalnta  nevében. 

**  Allard : „La  erise  agricole  et  monétaire." 

1873.  óta  meg  nem? 

Aztán  még  nem  is  arról  van  szó^  hor/y  hétféle  mérö- 
eszhöz  használtassék  egyszerre,  hanem  hogy  az  egyik  a 
másikat  kiegészíthesse,  úgy  mint  kiegészítette  sok  századon 
keresztül.  A pénz  egy  vehiculum,  mely  az  áruezikkeket 
szállítja.  Ha  pedig  a szegény  ember  kordéját  egyetlen  lova 
el  nem  bírja  huzni,  hát  melléje  fogja  a szomszédja  szamaiát ! 
Az  arany  egyedül  nem  lett  volna  képes  soha  ellurikolni  a 
a világ  összes  áruezikkeit,  legkevésbé  képes  azt  tenni  ma, 
mikor  azok  száma  annyira  szaporodik,  — tehát  melléje  kell  ajra 
fogni  a szomszéd  szamarát  — az  eziistbt!  Hogy  azonban  az 
ezüstnek  rehabilitálása  nem  oly  könnyű  dolog,  azt  nem  ta- 
gadja senki ; de  minél  nehezebb,  annál  nagyobb  igyekezettel 
kell  hozzálátni,  mihelyt  annak  szükségességéről  megvagyunk 
győződve.  Mindenki  belátja,  hogy  csakis  több  államnak  intei- 
náczionális  szövetsége  volna  képes  az  ezüstnek  vesztett  pozi- 
czióját  visszaszerezni  és  ez  az  a ezéh  a melyre  a világ 
bimetallistái  törekszenek.  Voltak  is  már  gyakoribb  nemzet- 
közi konferencziak  e tárgyban,  a melyek  közt  a legkiválóbbak 
az  1878.  és  1881-ben  Párizsban  és  az  1892-ben  Brüsszelben 
tartottak.  Megegyezés  eddig  sohasem  jött  létre.  A mint  azt 
a jegyzőkönyvekből  látni  lehet,  ez  kiváltképp  az  angol  dele- 
gátusokon múlt,  kik  nagyon  természetes  a már  nem  sokára 
százados  aranyvalutájokból,  a mely  1873-ig  minden  baj  nél- 
kül fenn  tudott  állani;  nem  egykönnyen  fognak  tágítani.  De 
az  e kérdésekkel  foglalkozóknak  legújabb  felfogása  szerint 
erre  nincs  is  szükség,  mihelyt  Anglia  megtenné  azt,  a mit 
1896.  ápril  17-iki  parlamentben  elfogadott  bimetall  határozati 
javaslatában  kimondott: 

„A  ház  azon  nézetben  van,  hogy  a latin  érme-unió 
1873-ban  kezdetét  vett  akcziója  következtében,  az  arany  és 
ezüst  árviszonya  terén  kifejtett  ingadozások,  sokat  ártottak 
Angliának,  minélfogva  felhívja  a kormányt,  hogy  minden 
hatalmában  álló  eszközzel  oda  hasson,  hogy  nemzetközi  utón 
az'  arany  és  ezüst  ára  közt  szilárd  paritás  létesittessék. 

Mert  ha  ma  elhatározzák  Francziaország,  Németország 

és  az  Egyesült-Államok,  hogy  egy  bizonyos  közösen  meg- 
határozandó reláczióban  az  aranyhoz  elfogadják  az  ezüstöt 
mint  törvényes  fizetési  eszközt,  Anglia  egyúttal  megindítja 
indiai  pénzverdéit  az  ezüst  számára,  alig  van  kétség,  hogy 
az  egyensúly  újra  helyreállítható  lesz.  A kérdés  csak  az : 
váljon  lesz-e  a nagyhatalmokban  elég  bátorság  és  egyetértés 
egy  ily  valuta-unió  megkötésére*. 

így  helyre  volna  állítva  az  a kapocs  a nyűgöt  aranya 
és  kelet  ezüstje  közt,  a melyet  a latin  unió  bemitallismusa 
1816-tól  1873-ig  oly  áldást  hozóán,  fenn  tudott  tartani  és 
minden  valószínűség  szerint  egy  csaj)ásra  el  volna  háritva 
az  a nagy  veszedelem,  a melyben  a modern  czivilizácziót 
az  arany  drágasága,  és  ennek  folytán  fizetési  eszközök  gyérü- 
lése sodort. 

* Meggyőződésem,  ha  az  ma  nem  is  lesz  meg,  majd  reá  viszi 
őket  a kényszerűség,  ha  az  orosz  birodalom  csakugyan  átmegy  az 
aranyra,  és  az  még  drágább,  áraink  pedig  rat;g  alacsonyabbak  lesznek. 

